rejauldu/bengali-wikipedia huggingface dataset:
হাকিমুল্লাহ মেহসুদ যিনি বায়তুল্লাহ মেহসুদের পর তেহরিক-ই-তালেবান পাকিস্তানের প্রধান নেতা। ২০১০ সালে পাকিস্তানি নিরাপত্তা কর্মকর্তাদের বরাত দিয়ে পশ্চিমা সংবাদ মাধ্যমগুলো প্রচার করেছিল হাকিমুল্লাহ মেহসুদ মার্কিন ড্রোন হামলায় মারা গেছেন। তবে পাকিস্তানের তালেবান দাবি হাকিমুল্লাহ মেহসুদ এখনও বেঁচে আছেন। তেহরিক তালেবানকে আতঙ্কিত করার জন্য এ গুজব ছড়ানো হচ্ছে।তালেবান নেতা হাকিমুল্লাহ মেহসুদ নিহত!,অনলাইন ডেস্ক, দৈনিক প্রথম আলো। ঢাকা থেকে প্রকাশের তারিখ: ১৬-০১-২০১২খ্রিস্টাব্দ।ড্রোন হামলায় হাকিমুল্লাহ মেহসুদ নিহত! ,বিবিসি, পিটিআই, দৈনিক আমার দেশ। ঢাকা থেকে প্রকাশের তারিখ: ১৭-০১-২০১২খ্রিস্টাব্দ।   তেহরিক-ই-তালেবান পাকিস্তান  ২০০৯ সালে টিটিপি নেতা বাইতুল্লাহ মেহসুদ মার্কিন ক্ষেপণাস্ত্র হামলায় নিহত হন। এরপর হাকিমুল্লাহ মেহসুদ তাঁর উত্তরসূরি হন। বাইতুল্লাহর মৃত্যুতে তালেবান জঙ্গিরা দুর্বল হয়ে পড়বে বলে ধারণা করা হচ্ছিল তবে তা হয়নি। হাকিমুল্লাহ নিজেই দলের দায়িত্ব সামলাচ্ছেন।   মৃত্যু  পাকিস্তানি গোয়েন্দা কর্মকর্তারা দাবি করেছে মার্কিন ড্রোন হামলায় তালেবান প্রধান হাকিমুল্লাহ মেহসুদ নিহত হয়েছেন। নাম প্রকাশ না করার শর্তে পাকিস্তানের চার গোয়েন্দা কর্মকর্তা জানান, মেহসুদের নিহত হওয়ার বিষয়টি রেডিওতে তালেবান যোদ্ধাদের কথোপকথন শুনে নিশ্চিত হয়েছেন তারা। তবে তালেবান কর্তৃপক্ষ মেহসুদের মৃত্যুর খবর অস্বীকার করেছে। গোয়েন্দাদের মতে আফগান সীমান্তবর্তী উত্তর ওয়াজিরিস্তানের পার্বত্যাঞ্চলে হাকিমুল্লাহ মেহসুদের গাড়িবহরে মার্কিন ড্রোন হামলায় নিহত হন মেহসুদ। বেশ কয়েকজন জঙ্গি সদস্য মেহসুদের নিহত হওয়ার খবরটি সমর্থন করলেও মার্কিন কর্মকর্তারা বিষয়টি নিশ্চিত করতে পারেননি। পাকিস্তানি তালেবান মুখপাত্র আসিমুল্লাহ মেহসুদ গোয়েন্দাদের দাবি প্রত্যাখ্যান করে বলেছেন, যেখানে ড্রোন হামলা হয়েছে বলে তারা জানিয়েছেন, সেখানে হাকিমুল্লাহ মেহসুদ ছিলেন না। ২০১০ সালের প্রথম দিকেও পাকিস্তান ও মার্কিন কর্মকর্তারা দাবি করেছিলেন, উত্তর ও দক্ষিণ ওয়াজিরিস্তানের আফগান সীমান্তবর্তী অঞ্চলে ক্ষেপণাস্ত্র হামলায় হাকিমুল্লাহ মেহসুদ নিহত হয়েছেন। কিন্তু পরে হাকিমুল্লাহ মেহসুদের নতুন একটি ভিডিওচিত্র প্রকাশ পাওয়ায় তাদের ধারণা ভুল প্রমাণিত হয়।‘তালেবান নেতা হাকিমুল্লাহ মেহসুদ নিহত’,ইন্টারন্যাশনাল ডেস্ক, বাংলাবার্তা ২৪ ডটনেট। ঢাকা থেকে প্রকাশের তারিখ: ১৬-০১-২০১২খ্রিস্টাব্দ।   তথ্যসূত্র   বিষয়শ্রেণী:তেহরিকে তালেবান পাকিস্তানের সদস্য বিষয়শ্রেণী:১৯৭০-এর দশকে জন্ম বিষয়শ্রেণী:১৯৮০-এর দশকে জন্ম বিষয়শ্রেণী:২০১৩-এ মৃত্যু বিষয়শ্রেণী:২১শ শতাব্দীর অপরাধী বিষয়শ্রেণী:পশতু ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:তাবলিগ জামাতের ব্যক্তি বিষয়শ্রেণী:ইসলামী সন্ত্রাসী গোষ্ঠীর নেতা বিষয়শ্রেণী:পাকিস্তানে কেন্দ্রীয় গোয়েন্দা সংস্থার ড্রোন হামলায় মৃত্যু বিষয়শ্রেণী:২১শ শতাব্দীর পাকিস্তানি রাজনীতিবিদ
লক্ষ্মী এন. মেনন (২৯ মার্চ ১৮৯৯ - ৩০ নভেম্বর ১৯৯৪IASSI Quarterly, Volume 15. Indian Association of Social Science Institutions, 1996.)  ছিলেন একজন ভারতীয় স্বাধীনতা সংগ্রামী এবং রাজনীতিবিদ। তিনি ১৯৬২ সাল থেকে ১৯৬৬ সাল পর্যন্ত ভারতের প্রতিমন্ত্রী ছিলেন।   প্রাথমিক জীবন  লক্ষ্মী এন মেনন ত্রিবান্দ্রমে জন্মগ্রহণ করেন। তিনি ছিলেন রমা বর্মা থাম্পান এবং মাধবীকুট্টি আম্মার সন্তান। ১৯৩০ সালে তিনি অধ্যাপক ভি কে নন্দন মেননকে বিয়ে করেন। তার স্বামী অধ্যাপক ভি কে নন্দন মেনন পরে ত্রিবাঙ্কুর বিশ্ববিদ্যালয়ের (১৯৫০-১৯৫১) উপাচার্য হন এবং পাটনা বিশ্ববিদ্যালয়ের পাশাপাশি ইন্ডিয়ান ইনস্টিটিউট অফ পাবলিক অ্যাডমিনিস্ট্রেশনের নির্দেশক হিসাবে দায়িত্বভার পালন করেন।   কর্মজীবন  thumb|250px|১৯৬৩ সালের ৩ জুন লক্ষ্মী এন মেনন (সামনের সারির একেবারে বামে) হোয়াইট হাউসে একটি রাষ্ট্রীয় নৈশভোজে অংশ নিচ্ছেন লক্ষ্মী এন মেনন ১৯৫২ থেকে ১৯৬৬ সাল পর্যন্ত রাজ্যসভার সদস্য ছিলেন।Rajya Sabha members biographical sketches 1952 – 2003. rajyasabha.nic.in. তিনি ১৯৫২ সাল থেকে ১৯৫৭ সাল পর্যন্ত সংসদীয় সচিব হিসাবে পররাষ্ট্র মন্ত্রণালয়ে, ১৯৫৭ সাল থেকে ১৯৬২ সাল পর্যন্ত উপমন্ত্রী এবং ১৯৬২ সাল থেকে ১৯৬৬ সাল পর্যন্ত প্রতিমন্ত্রী হিসাবে দায়িত্বভার পালন করেন।Women Members of the Rajya Sabha. Rajya Sabha Secretariat. New Delhi, 2003.  ১৯৬৭ সালে রাজনৈতিক কর্মকাণ্ড থেকে অবসর নেওয়ার পর, তিনি সামাজিক কাজের দিকে মনোনিবেশ করেন। লেখালেখিও শুরু করেন। অক্সফোর্ড ইউনিভার্সিটি প্রেস থেকে প্রকাশিত অক্সফোর্ড প্যামফ্লেটস অন ইন্ডিয়ান অ্যাফেয়ার্স সিরিজের জন্য ভারতীয় মহিলাদের উপর একটি বইও লিখেছেন। ভারতে ফেডারেশন অফ ইউনিভার্সিটির কর্মকাণ্ডে তার অনেক অবদান রয়েছে। রাজনীতি ছাড়ার পর তিনি তার জীবন জাতির স্বার্থে উৎসর্গ করেন। বহু বছর ধরে অল ইন্ডিয়া উইমেনস কনফারেন্স-এর সভাপতি এবং পৃষ্ঠপোষক হিসাবে কাজ করেছেন। তিনি মোরারজি দেশাইয়ের সাথে সর্বভারতীয় নিষেধাজ্ঞা পরিষদের সহ-সভাপতি ছিলেন।  তিনি ১৯৮৮ সালে এপি উদয়ভানু এবং জনসন জে. ইদায়ারনমুলার সাথে অ্যালকোহল অ্যান্ড ড্রাগ ইনফরমেশন সেন্টার (এডিআইসি)-ইন্ডিয়া প্রতিষ্ঠা করেন। মৃত্যুর আগে পর্যন্ত এই প্রতিষ্ঠানের সভাপতি হিসেবে দায়িত্বভার সামলেছেন। এছাড়াও তিনি মহিলাদের মধ্যে নিরক্ষরতা দূরীকরণের জন্য সর্বভারতীয় কমিটির সভাপতি ছিলেন।  ১৯৭২ থেকে ১৯৮৫ সাল পর্যন্ত কস্তুরবা গান্ধী ন্যাশনাল মেমোরিয়াল ট্রাস্টের চেয়ারম্যান হিসেবেও দায়িত্বভার পালন করেন।Annual Report 2014-15. Kasturba Gandhi National Memorial Trust.  নেহেরু সরকারের প্রতিমন্ত্রী হিসাবে লক্ষ্মী মেননের কার্যকালে ত্রিবান্দ্রমে থুম্বা নিরক্ষীয় রকেট উৎক্ষেপণ কেন্দ্র স্থাপিত হয়েছিল। এই সময় এর সাথে জড়িত আমলাতান্ত্রিক পদ্ধতিগুলিকে সহজ করতে তিনি গুরুত্বপূর্ণ ভূমিকা নেন॥   সম্মাননা এবং পুরস্কার  লক্ষ্মী এন মেননের সেবার স্বীকৃতিস্বরূপ তাকে ১৯৫৭ সালে পদ্মভূষণ সম্মানে ভূষিত করা হয়। তিনি ছিলেন এই পুরস্কারের দ্বিতীয় মালয়ালি প্রাপক।  মৃত্যু ১৯৯৪ সালের ৩০ নভেম্বর ৯৬ বছর বয়সে এই স্বাধীনতা সংগ্রামী ও রাজনীতিবিদ শেষ নিঃশ্বাস ত্যাগ করেন।   তথ্যসূত্র   বিষয়শ্রেণী:১৮৯৯-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:মালয়ালী রাজনীতিবিদ বিষয়শ্রেণী:ভারতের কেন্দ্রীয় উপমন্ত্রী বিষয়শ্রেণী:পাবলিক অ্যাফেয়ার্সে পদ্মভূষণ প্রাপক বিষয়শ্রেণী:বিহারের রাজ্যসভা সদস্য বিষয়শ্রেণী:মালয়ালম ভাষার লেখক বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ বিষয়শ্রেণী:কেরলের রাজনীতিতে নারী বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:রাজ্যসভার নারী সদস্য
বিয়াস জলসহনীয় মাঝারি আকারের বৃক্ষ। এর ইংরেজি নাম ইন্ডিয়ান উইলো। বৈজ্ঞানিক নাম salix tetrasperma (স্যালিক্স টেট্ট্রাসপার্মা)। বিয়াস গাছ বাংলাদেশ, ভারত, পাকিস্তান, নেপালসহ দক্ষিণ এশিয়ার বিভিন্ন দেশে দেখতে পাওয়া যায়।Jackson, J.K. Manual of afforestation in Nepal. Kathmandu: Forest Research and Survey Center, 1994বিয়াসগাছের নানা গুণ- দৈনিক প্রথম আলো; লেখক- সৌরভ মাহমুদ; প্রকাশকাল- ৮ ডিসেম্বর, ২০১৮ ইং  বৈশিষ্ট্য বিয়াস গাছ পানিতে অনেক দিন বেঁচে থাকতে পারে। স্বভাবে এ গাছ তাই অনেকটা হিজল, করচের মতো। বাংলাদেশের হাওর অঞ্চলে এ গাছ বেশি দেখা যায়। শরৎকালে এ গাছের পাতা ঝরে যায়। পাতা ঝরা শেষে আবার নতুন পাতা গজায়। হেমন্ত ঋতুতে ফুলের কুঁড়ি আসতে শুরু করে এবং এ ঋতুর মাঝামাঝি ফুল ফোটে।  ব্যবহার বিয়াস গাছের কাঠের মান ভাল এবং ওজনে বেশ হালকা। এ কাঠ ক্রিকেট খেলার ব্যাট তৈরির উপযোগী। ঘরের আসবাবপত্র ও কৃষিযন্ত্র তৈরিতে ব্যবহৃত হয়। এই গাছের ফল থেকে তুলা সংগ্রহ করা যায়। বিয়াস গাছের রয়েছে নানা ভেষজগুণ। এ গাছের শিকড়, বাকল ও পাতা বিভিন্ন অসুখ নিরাময়ে ব্যবহৃত হয়। জ্বালানির প্রয়োজনে এ গাছের কাঠ ব্যবহৃত হয়। বর্তমানে ব্যপকহারে এ গাছের সংখ্যা আশংকাজনকভাবে কমে যাচ্ছে।  চিত্রশালা   তথ্যসূত্র   বিষয়শ্রেণী:বৃক্ষ বিষয়শ্রেণী:বাংলাদেশের উদ্ভিদ বিষয়শ্রেণী:নেপালের উদ্ভিদ বিষয়শ্রেণী:ভারতের উদ্ভিদ বিষয়শ্রেণী:পাকিস্তানের উদ্ভিদ বিষয়শ্রেণী:বাংলার উদ্ভিদ বিষয়শ্রেণী:ক্রান্তীয় এশিয়ার উদ্ভিদকুল
ডিজিটাল ফোরট্রেস (ইংরেজি ভাষায়: Digital Fortress) মার্কিন ঔপন্যাসিক ড্যান ব্রাউন রচিত একটি টেকনো-থ্রিলার উপন্যাস। বইটি ১৯৯৮ সালে প্রকাশিত হয়।   কাহিনী সংক্ষেপ  এই উপন্যাসে মেধাবী গণিতবিদ এবং ন্যাশনাল সিকিউরিটি এজেন্সি (এনএসএ)-এর ক্রিপ্টোগ্রাফি বিভাগের প্রধান সুসান ফ্লেচার এমন এক কোডের মুখোমুখি হন যা এই প্রতিষ্ঠানের ৩ মিলিয়ন প্রসেসর সমৃদ্ধ সুপার কম্পিউটারের সাহায্যে ব্রুট ফোর্স আক্রমণ চালিয়েও ভাঙ্গা সম্ভব নয়। কোডটি লিখেছে এই প্রতিষ্ঠানের বহিষ্কৃত কর্মচারী জাপানী ক্রিপটোগ্রাফার এনসেই তানকাদো। জনগণের ব্যক্তিগত তথ্যে অবৈধ অনুপ্রবেশের কারণে এজেন্সীর উপর তানকাদো বীতশ্রদ্ধ ছিল। তানকাদো তার ওয়েবসাইটে এলগরিদমটি নিলামে তুলে এবং জানায় যে তাকে খুন করা হলে তার সহকারী 'নর্থ ডাকোটা' এলগরিদমটি মুক্ত করে দেবে। তানকাদো স্পেনের সেভিল শহরে খুন হয়। কোডটি যেন উন্মুক্ত না হয় সে জন্য এজেন্সীর সেকেন্ড ইন কমান্ড স্ট্র্যাথমোর সুসান এবং তার প্রেমিক ভাষাবিদ ডেভিড বেকার-কে অনুরোধ করে। তবে গোটা বিষয়ের গভীর চক্রান্তের ব্যাপারে সুসান ও বেকার অন্ধকারে ছিল।   প্রধান চরিত্রগুলো    সুসান ফ্লেচার — এনএসএ-র ক্রিপ্টোগ্রাফি বিভাগের প্রধান, উপন্যাসটির প্রধান চরিত্র  ডেভিড বেকার — আধুনিক ভাষাবিজ্ঞানের অধ্যাপক   এনসেই তানকাদো — "ডিজিটাল ফোরট্রেস"-এর প্রোগ্রামার এবং এনএসএ থেকে বহিষ্কৃত ক্রিপ্টোগ্রাফার  কমান্ডার ট্রেভর স্ট্র্যাথমোর - এনএসএ-র অপারেশন্স বিভাগের ডেপুটি ডিরেক্টর   বহিঃসংযোগ   ড্যান ব্রাউনের অফিসিয়াল ওয়েবসাইট  ড্যান ব্রাউনের যুক্তরাজ্য ভিত্তিক ওয়েবসাইট  ড্যান ব্রাউনের অস্ট্রেলিয়া ভিত্তিক ওয়েবসাইট  ম্যাথম্যাটিকাল ফিকশন সাইটে বইটির পৃষ্ঠা  বিষয়শ্রেণী:ড্যান ব্রাউনের উপন্যাস বিষয়শ্রেণী:১৯৯৮-এর মার্কিন উপন্যাস
আদনান দান্নি ইলিয়াস (জন্ম: ৩০ ডিসেম্বর, ১৯৮৪) পাঞ্জাবের জাফরওয়াল এলাকায় জন্মগ্রহণকারী ও পাকিস্তানি বংশোদ্ভূত ওমানী ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ ডানহাতি ব্যাটসম্যান হিসেবে ভূমিকা রাখছেন। পাশাপাশি ডানহাতে মিডিয়াম বোলিং করে থাকেন তিনি। পূর্বে অনূর্ধ্ব-১৭ দলের পক্ষে খেলেছেন আদনান ইলিয়াস।   খেলোয়াড়ী জীবন  যুবদের আন্তর্জাতিক ক্রিকেটে মালয়েশিয়া অনূর্ধ্ব-১৭ ও হংকং অনূর্ধ্ব-১৯ দলের বিপক্ষে যথাক্রমে অপরাজিত ১৯৯* ও অপরাজিত ১৬৮* রান তুলেছিলেন। ২০০৫ সালে ওমান দল আইসিসি ট্রফি প্রতিযোগিতায় খেলার সুযোগ পায়। তিনিও দলের অন্যতম সদস্য মনোনীত হন। বেলফাস্টে ডেনমার্কের বিপক্ষে প্রস্তুতিমূলক খেলায় শতরান করেন তিনি ও দল জয়লাভ করে। মূল প্রতিযোগিতায় ছয় খেলায় উদ্বোধনী ব্যাটসম্যান হিসেবে নেমে মাত্র ৪৯ রান তোলেন। কিন্তু ব্যাটিং অর্ডারে পরিবর্তন ঘটিয়ে তিন নম্বরে মাঠে নামলে কানাডার বিপক্ষে ৩১ করেছিলেন।  ২০০৬ সালের এসিসি ট্রফি প্রতিযোগিতায় গ্রুপ পর্বের শেষ খেলায় বাহরাইনের বিপক্ষে হেরে বিদায় নেয়। খেলায় তিনি ১৮ রান তোলেন। ২১ নভেম্বর, ২০১৫ তারিখে হংকংয়ের বিপক্ষে টুয়েন্টি২০ আন্তর্জাতিকে তার অভিষেক ঘটে।   তথ্যসূত্র    আরও দেখুন   যতীন্দার সিং  ওমান জাতীয় ক্রিকেট দল  ২০১৬ এশিয়া কাপ বাছাইপর্ব   বহিঃসংযোগ   Adnan Ilyas at Cricinfo  বিষয়শ্রেণী:ওমানি ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ওমানের টুয়েন্টি২০ আন্তর্জাতিক ক্রিকেটার বিষয়শ্রেণী:ওমানে পাকিস্তানি অভিবাসনকারী
বাংলাদেশ (সার্বিয় সিরিলিক: Бангладеш) হচ্ছে সার্বিয়ার নোভি সাদ শহরের একটি শহরতলী জনপদ। এটি নোভি সাদ ও রুমেনকা গ্রামের মাঝামাঝি অবস্থিত।  জনসংখ্যা প্রায় ২৫০ আদিবাসী রোমানি জনগোষ্ঠী বাংলাদেশ শহরে বাস করে। অন্য উৎস্য অনুসারে, বাংলাদেশে ২৩৩ জন বাসিন্দা, যারা ৫৫ টি পরিবারে বাস করেন।  নামকরণ জনপদটির নাম বাংলাদেশের সার্বিয় নাম। এই নামটি দক্ষিণ এশিয়ায়, বিশেষত বাংলাদেশ থেকে আসা বাঙালিদের সাথে সম্পর্কিত।  তথ্যসূত্র  বহিঃসংযোগ   বাংলাদেশ - একটি বরফ ঠান্ডা স্থান  বাংলাদেশ সম্পর্কে (সার্বিয় ভাষায়)  বিষয়শ্রেণী:সার্বিয়া বিষয়শ্রেণী:সার্বিয়ার শহর
জয়নগর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:  জয়নগর ইউনিয়ন, কলারোয়া; (সাতক্ষীরা জেলা)  জয়নগর ইউনিয়ন, কালিয়া; (নড়াইল জেলা)  জয়নগর ইউনিয়ন, জাজিরা; (শরীয়তপুর জেলা)  জয়নগর ইউনিয়ন, দুর্গাপুর; (রাজশাহী জেলা)  জয়নগর ইউনিয়ন, মেহেন্দিগঞ্জ; (বরিশাল জেলা)  জয়নগর ইউনিয়ন, শিবপুর; (নরসিংদী জেলা)   আরও দেখুন   উত্তর জয়নগর ইউনিয়ন; (দৌলতখান, ভোলা)  দক্ষিণ জয়নগর ইউনিয়ন; (দৌলতখান, ভোলা)
{{তথ্যছক নির্বাচন | election_name = ১৯১৭ জাপানি সাধারণ নির্বাচন | country = জাপান সাম্রাজ্য | type = parliamentary | election_date = ২০ এপ্রিল ১৯১৭ | previous_election = ১৯১৫ জাপানি সাধারণ নির্বাচন | previous_year = ১৯১৫ | next_election = ১৯২০ জাপানি সাধারণ নির্বাচন | next_year = ১৯২০ | seats_for_election = প্রতিনিধি পরিষদের ৩৮১টি আসনের মধ্যে | majority_seats = ১৯১ | image_size = 130x130px | image1 = Takashi Hara posing.jpg | leader1 = হারা তাকাশি | party1 = রিক্কেন সেইয়ুকাই | last_election1 = ৩১.৫৪%, ১০৮ আসন | seats1 = ১৬৫  | seat_change1 = ৫৭ | popular_vote1 = ৫,০৪,৭২০  | percentage1 = ৩৮.৮০% | swing1 = ৭.২৭pp | image2 = Takaaki Kato suit.jpg | leader2 = কাতো তাকাকি | party2 = কেনসেইকাই  | last_election2 =  | seats2 = ১২১ | seat_change2 = ৯২ | popular_vote2 = ৪৬৭,৫১৮ | percentage2 = ৩৫.৯৪% | swing2 = ১৫.৬৯pp | image3 = Inukai Tsuyoshi.jpg | leader3 = ইনুকাই সুয়োশি | party3 = রিক্কেন কোকুমিন্তো | last_election3 = ৭.৫১% ৭৫১, ২৭ আসন | seats3 = ৩৫ | seat_change3 = ৭  | popular_vote3 = ১,২৫,৯৭৪ | percentage3 = ৯.৬৮% | swing3 = ২.১৭pp | title = প্রধানমন্ত্রী | posttitle =  | before_election = তেরৌচি মাসতাকে | before_party = স্বতন্ত্র রাজনীতিবিদ  | after_election = তেরৌচি মাসতাকে | after_party = স্বতন্ত্র রাজনীতিবিদ  | ongoing =  }}  ১৯১৭ সালের ২০ এপ্রিল মাসে জাপানে সাধারণ নির্বাচন''' অনুষ্ঠিত হয়।Thomas T Mackie & Richard Rose (1991) The International Almanac of Electoral History, Macmillan, p281  হারা তাকাশির নেতৃত্বে রিক্কেন সেইয়ুকাই দল ৩৮১টি আসনের মধ্যে ১৬৫টি আসন জিতে। ফলে দলটি প্রতিনিধি পরিষদে বৃহত্তম দল হিসেবে আবির্ভূত হয়।   নির্বাচনী ব্যবস্থা  প্রশাসনিক অঞ্চল এবং শহরগুলির উপর ভিত্তি করে ৫১টি বহু-সদস্যের নির্বাচনী এলাকায় প্রতিনিধি পরিষদের ৩৮১ জন সদস্য নির্বাচিত হন। ২৫ বছরের বেশি বয়সী পুরুষদের ভোটদান সীমাবদ্ধ ছিল যারা বছরে কমপক্ষে ১০ ইয়েন প্রত্যক্ষ কর প্রদান করতেন।Mackie & Rose, p276   নির্বাচনের ফলাফল    তথ্যসূত্র
ন্যাশনাল মিরর নাইজেরিয়ায় প্রকাশিত একটি দৈনিক পত্রিকা। এটি একটি ট্যাবলয়েড পত্রিকা।  এটি ২০০৬ সালে প্রিন্স এমেকা ওবাসি প্রতিষ্ঠা করেছিলেন। সংস্করণগুলির মধ্যে রয়েছে ডেইলি মিরর, সেটারডে মিরর এবং সানডে মিরর ।  ২০০৮ এর আগস্টে ব্যারিস্টার জিমো ইব্রাহিম এর ১০০% শেয়ার অর্জন করেছিলেন।  ৫ মে ২০১০ গ্লোবাল মিডিয়া মিরর লিমিটেড, ন্যাশনাল মিরর এর প্রকাশক, নিউজওয়াচ কমিউনিকেশনস লিমিটেড, নিউজওয়াচের সাপ্তাহিক নিউজ ম্যাগাজিনের প্রকাশককে কিনে নিয়েছিল।     তথ্যসূত্র     বিষয়শ্রেণী:নাইজেরিয়ার দৈনিক সংবাদপত্র
বীরাভাল্লি কলেজ অব ল একটি বেসরকারি আইন স্কুল, যা ভারতের অন্ধ্র প্রদেশ রাজ্যের পূর্ব গোদাবরী জেলার রাজামুন্দ্রির প্রকাসমনগরের কোটিলিঙ্গালা পেটায় অবস্থিত।  এই আইন কলেজ ৩ বছরের এলএলবি (অনার্স), পাঁচ বছরের সমন্বিত বিএ, এলএলবি এবং দুই বছর এলএলবি কোর্স করা যায়। এটি বার কাউন্সিল অব ইন্ডিয়া (বিসিআই), নয়াদিল্লি অনুমোদিত এবং অন্ধ্র বিশ্ববিদ্যালয়ের অধিভুক্ত। এই আইন শিক্ষাপ্রতিষ্ঠানটি ২০০৯ সালে প্রতিষ্ঠিত হয়েছিল।     তথ্যসূত্র     বিষয়শ্রেণী:২০০৯-এ অন্ধ্রপ্রদেশে প্রতিষ্ঠিত বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:অন্ধ্রপ্রদেশের বিশ্ববিদ্যালয় ও কলেজ বিষয়শ্রেণী:অন্ধ্রপ্রদেশের আইন বিদ্যালয়
পশালা ইন্দিরা শোভন গৌড় একজন ভারতীয় রাজনীতিবিদ এবং সমাজকর্মী। তিনি আম আদমি পার্টির সদস্য। তিনি কংগ্রেস পার্টি এবং ওয়াইএসআর তেলঙ্গানা পার্টিতে টিপিসিসির সরকারী মুখপাত্র হিসাবে কাজ করেছিলেন।   প্রারম্ভিক জীবন  ইন্দিরা শোভন ১৯৭৯ সালের ১৩ ডিসেম্বর নগরকুর্নুল জেলার চারকোন্ডায় একটি কৃষক পরিবারে জন্মগ্রহণ করেন। তিনি মহাবুব নগর জেলার বালানগরের সমাজ কল্যাণ আবাসিক বিদ্যালয়ে তার স্কুল জীবন শেষ করেন। তিনি রসায়নে স্নাতকোত্তর সম্পন্ন করেন এবং ওসমানিয়া বিশ্ববিদ্যালয় থেকে রসায়নে পিএইচডি করছেন।  ইন্দিরা উদ্যোক্তা শোভন পশালাকে বিয়ে করেছেন। তাদের দুই মেয়ে রয়েছে।   কর্মজীবন  ইন্দিরা শোভন ২০০৮ সালে পূর্ণ-সময়ের রাজনীতিবিদ হিসাবে রাজনীতিতে প্রবেশের আগে রসায়ন বিভাগের নিজাম কলেজে সহকারী অধ্যাপক হিসাবে কাজ করেছিলেন। ইন্দিরা তেলঙ্গানা বিচ্ছেদ আন্দোলনে একটি গুরুত্বপূর্ণ ভূমিকা পালন করেছিলেন এবং তেলঙ্গানা জগৃতিতে মহিলা উইংয়ের সভাপতি হিসাবে কাজ করেছিলেন। তিনি তেলঙ্গানা আন্দোলনে সক্রিয় অংশগ্রহণের জন্য মহিলাদের শিক্ষিত ও সমাবেশিত করেছিলেন এবং তেলঙ্গানার সাংস্কৃতিক তাত্পর্য রক্ষার জন্য সেমিনার এবং অন্যান্য অনুষ্ঠানের আয়োজন করেছিলেন।  ২০১৪ সালে তেলঙ্গানা রাজ্য গঠনের পর, তিনি কংগ্রেস দলের মতাদর্শ, নীতি এবং কর্মসূচী দ্বারা অনুপ্রাণিত হয়েছিলেন। যখন কংগ্রেস ওয়ার্কিং কমিটির (সিডব্লিউসি) তেলঙ্গানা রাজ্যকে পৃথক করার ঐতিহাসিক সিদ্ধান্ত ঘোষণা করা হয়েছিল, যা তাকে নির্বাচনের আগে ২০১৪ সালের প্রথম দিকে কংগ্রেসে যোগ দিতে অনুপ্রাণিত করেছিল। ২০১৬ সালে তিনি তেলঙ্গানা প্রদেশ কংগ্রেস কমিটির অফিসিয়াল মুখপাত্র হিসাবে নিযুক্ত হন। তিনি একজন সরকারী মুখপাত্র হন।  শোভন প্রদেশ কংগ্রেস কমিটির স্থায়ী আমন্ত্রিত সদস্য ছিলেন, টিপিসিসি - ওবিসি ক্ষমতায়ন কমিটির সদস্য ছিলেন এবং সূর্যপেট জেলার জন্য টিপিসিসি প্রশিক্ষণ কমিটির সমন্বয়ক হিসাবে কাজ করেছিলেন। তিনি বিমুদ্রাকরণ বাস্তবায়ন কমিটির সদস্য ছিলেন। তিনি ২০২১ সালের মার্চ মাসে অনুষ্ঠিত হায়দ্রাবাদ-রাঙ্গারেড্ডি-মাহবুবনগর গ্র্যাজুয়েটস আসনের নির্বাচনে প্রতিদ্বন্দ্বিতা করার জন্য একটি এমএলসি টিকিট আশা করেছিলেন এবং যখন দলীয় নেতৃত্ব একটি ভিন্ন পছন্দ করেছিল তখন তিনি হতাশ হয়েছিলেন। তিনি ২০২১ সালের ৩ মার্চ কংগ্রেস পার্টি থেকে পদত্যাগ করেন।  তিনি ওয়াইএসআর তেলঙ্গানা পার্টিতে যোগ দিয়েছিলেন এবং ২০২১ সালের ২০ আগস্ট পরপর দল থেকে পদত্যাগ করেছিলেন। পদত্যাগের পর শোভন ২৭ শে আগস্ট হুজুরাবাদ নির্বাচনী এলাকায় ব্যক্তিগত ভাবে 'উপধি ভারোসা যাত্রা' নামে একটি পদযাত্রার আয়োজন করেন।  শোভন ২০২১ সালের ২৫ শে ডিসেম্বর সোমনাথ ভারতীর উপস্থিতিতে একটি দলীয় অনুষ্ঠানে আম আদমি পার্টিতে যোগ দিয়েছিলেন। ২০২২ সালের ১ ফেব্রুয়ারি তিনি তেলঙ্গানা রাজ্য অনুসন্ধান কমিটির চেয়ারম্যান হিসেবে নিযুক্ত হন।   তথ্যসূত্র   বিষয়শ্রেণী:১৯৭৯-এ জন্ম বিষয়শ্রেণী:তেলুগু রাজনীতিবিদ বিষয়শ্রেণী:তেলঙ্গানার রাজনীতিতে নারী বিষয়শ্রেণী:একবিংশ শতাব্দীর ভারতীয় নারী রাজনীতিবিদ বিষয়শ্রেণী:একবিংশ শতাব্দীর ভারতীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:তেলঙ্গানা থেকে আম আদমি পার্টির রাজনীতিবিদ বিষয়শ্রেণী:তেলঙ্গানা থেকে ভারতীয় জাতীয় কংগ্রেসের প্রাক্তন সদস্য
খুনমিং মেট্রো বা খুনমিং রেল ট্রানজিট হ'ল ইউনান প্রদেশের রাজধানী খুনমিংয়ের একটি দ্রুতগামী গণপরিবহন ব্যবস্থা। মেট্রো ব্যবস্থা নির্মাণের আগে ৩ মিলিয়নেরও বেশি জনসংখ্যার সাথে খুনমিং ছিল মেট্রো ব্যবস্থা ছাড়া চীনের অন্যতম বৃহত্তম শহর। নির্মাণাধীন আরও ৩ টি লাইন সহ পরিবহন ব্যবস্থাটিতে ৩ টি সক্রিয় মেট্রো লাইন রয়েছে। মেট্রোটি সাধারণত শহরের কেন্দ্রস্থলে ভূগর্ভস্থ রেলপথ এবং শহরতলির অংশে উত্তোলিত রেলপথ নিয়ে গঠিত।  প্রেক্ষাপট  খুনমিংয়ের রাস্তাগুলি দীর্ঘদিন ধরে যানজটের সমস্যায় জর্জরিত ছিল এবং ১৯৯০-এর দশকের শেষের দিকে একটি পাতাল রেল ব্যবস্থা নিয়ে আলোচনা হচ্ছে। ২০০৬ সালের প্রস্তাবনায় উত্তর-দক্ষিণ লাইন এবং একটি পূর্ব-পশ্চিম লাইন দিয়ে ২০০৮ সালে নির্মাণকাজ শুরু হয়। বর্তমান দ্রুতগামী গণপরিবহন ব্যবস্থাটি ২০০৯ সালে প্রথম ঘোষণা করা হয়, সেই বছরের শেষের দিকে নির্মাণের কাজ নির্ধারিত হওয়ার সাথে। প্রস্তাবিত রুটগুলি কেবল খুনমিং শহরের কেন্দ্রস্থলে যাত্রীদের পরিষেবা দেবে না, শহরের দক্ষিণ-পূর্বাঞ্চলে উন্নয়নেও সহায়তা করবে। চেংগং শহরতলিতে সাম্প্রতিক নির্মাণের গতি বাড়ানোর হয়েছে, যদিও বেশিরভাগ নতুন অগ্রগতি পর্যাপ্ত গণপরিবহন সংযোগ ছাড়া অবরুদ্ধ ছিল। সুতরাং, খুনমিং মেট্রো শহরের মূল যানজটের সমস্যা নিরসন এবং শহরের দক্ষিণ-পূর্ব দিকে বৃদ্ধিকে উৎসাহ করার দ্বৈত উদ্দেশ্যকে পরিপূর্ণ করে।  লাইন ১ ও লাইন ২-এর নির্মাণ কাজ কয়েক মাসের বিলম্বের পরে, ২০১০ সালের মে মাসে আনুষ্ঠানিকভাবে শুরু হয়। ২০০৯ সাল থেকে একটি পরীক্ষামূলক উত্তোলিত বিভাগটি নির্মাণাধীন ছিল। লাইন ১ (৩৪ কিমি) এবং লাইন ২ (২২ কিমি) ২০১২ সালে খোলার কথা ছিল, তবে বিলম্বের ফলে ২০১৩ সালের শুরু পর্যন্ত খোলা হয়নি। লাইন ৩-এ নির্মাণ কাজ আগস্ট ২০১০ সালে শুরু হয় এবং ২৯ আগস্ট ২০১৭ সালে খোলা হয়।  প্রথম লাইনটি নির্মাণের জন্য প্রায় ৩২ বিলিয়ন ইউয়ান (ইউএস $৪.৫ বিলিয়ন) ব্যয় হবে বলে আশা করা হচ্ছে, প্রতিটি কিলোমিটার উত্তোলিত পথে মেট্রোর ব্যয় হবে প্রায় ২৫০ মিলিয়ন ইউয়ান এবং ভূগর্ভস্থ পাতাল পথে প্রতি কিলোমিটারের জন্য ৪০০ মিলিয়ন থেকে ৮০০ মিলিয়ন ইউয়ান খরচ হবে বলে আশা করা হচ্ছে। প্রকল্পের প্রাথমিক ঠিকাদার হল চায়না রেলওয়ে কনস্ট্রাকশন কর্পোরেশন (সিআরসিসি)।  রোলিং স্টক  লাইন ৬: ট্রেনগুলি চীন সাউথ লোকোমোটিভ অ্যান্ড রোলিং স্টক কর্পোরেশন লিমিটেড (সিএসআর) ঝুঝৌ দ্বারা নির্মিত হয়।"World rolling stock market July 2011" , International Railway Gazette, 19 July 2011. ৬ টি গাড়ি সেট ১২০ কিলোমিটার/ঘণ্টা বেগে চলতে সক্ষম। এই গতিবেগে পরিচালনার সুরক্ষা উদ্বেগের সমাধান করতে সিএসআর ২০১১ সালের অক্টোবরে সাংবাদিকদের সাথে বৈঠক করে।"Manufacturer addresses Kunming metro safety, comfort concerns" , Chris Horton, Go Kunming.com, 31 October 2012.  লাইন  পরিচালনাগত thumb|center|খুনমিং মেট্রোর লাইন|800px  লাইন টার্মিনাল(জেলা)প্রবর্তনকাল নতুনসম্প্রসারদৈর্ঘ্য(কিমি) স্টেশন সংখ্যা   (Panlong) (Chenggong)২০১৩২০১৬  ৪৫.৭ ৩৫ কুনমিং সাউথ রেলওয়ে স্টেশন(Chenggong)  (Xishan) (Panlong)২০১৭ — ২৩.৪২০   (পানালং) (গুয়ান্ডু) ২০১২ - ১৮.১৪মোট৮৭.২৫৯  তথ্যসূত্র  বহিঃসংযোগ Kunming Metro Official Website  UrbanRail page on Kunming Rail  Photogalleries , ,   বিষয়শ্রেণী:খুনমিং মেট্রো বিষয়শ্রেণী:চীনের দ্রুতগামী গণপরিবহন ব্যবস্থা বিষয়শ্রেণী:২০১২-এ চীনে প্রতিষ্ঠিত
থাম্ব|220x220পিক্সেল| আর্মস অফ ফোর্টসকিউ: অ্যাজুর, একটি বাঁক এনগ্রেইলড আর্জেন্ট প্লেইন কোটিসড বা। ক্যান্টিং নীতিবাক্য : ফোর্ট স্কুটাম সালাস ডকুম ("একটি শক্তিশালী ঢাল নেতাদের মুক্তি")Debrett's Peerage, 1968, p.461 হাগ ফোর্টস্কু, পঞ্চম আর্ল ফোর্টস্কু,  (১৪ জুন ১৮৮৮ - ১৪ জুন ১৯৫৪), স্টাইল করা ভিসকাউন্ট এব্রিংটন ১৯০৫ থেকে ১৯৩২ সাল পর্যন্ত, ফিলিহের প্যারিশের ক্যাসেল হিলের, ওয়েয়ার গিফার্ড হলের, ডেভন এবং গ্লুচেস্টারশায়ারের এব্রিংটন ম্যানর উভয়েই, একজন ব্রিটিশ পিয়ার এবং রক্ষণশীল রাজনীতিবিদ ছিলেন।   কর্মজীবন    রাজনৈতিক পেশা  ফোর্টস্কু ১৯৩২ সালে তার পিতার স্থলাভিষিক্ত হন এবং হাউস অফ লর্ডসে তার আসন গ্রহণ করেন। তিনি ১৯৩৬ থেকে ১৯৪৫ সাল পর্যন্ত রক্ষণশীল প্রধানমন্ত্রী স্ট্যানলি বাল্ডউইন, নেভিল চেম্বারলেন এবং উইনস্টন চার্চিলের অধীনে লর্ড-ইন-ওয়েটিং (হাউস অফ লর্ডসে সরকারি হুইপ) এবং চার্চিলের অধীনে অনারেবল কর্পস অফ জেন্টেলম্যান-এট-আর্মস-এর ক্যাপ্টেন হিসাবে দায়িত্ব পালন করেন। ১৯৪৫ সালে হাউস অফ লর্ডসে প্রধান সরকারী হুইপ। ১৯৪৫ থেকে ১৯৫১ সাল পর্যন্ত লেবার পার্টির ক্ষমতায় থাকার সময়, তিনি হাউস অফ লর্ডসে প্রধান বিরোধী হুইপ ছিলেন। তিনি আবার ১৯৫১ থেকে ১৯৫৫ সাল পর্যন্ত চার্চিলের অধীনে এবং ১৯৫৫ থেকে ১৯৫৭ সাল পর্যন্ত প্রধানমন্ত্রী স্যার অ্যান্থনি ইডেনের অধীনে অনারেবল কর্পস অফ জেন্টলম্যান-অ্যাট-আর্মসের ক্যাপ্টেন ছিলেন। তিনি ১৯৫২ সালে প্রিভি কাউন্সিলে ভর্তি হন এবং ১৯৫১ সালে নাইট কম্প্যানিয়ন অফ দ্য অর্ডার অফ দ্য গার্টার নিযুক্ত হওয়ার খুব বড় সম্মান পান।  ফোর্টস্কু ব্রিটিশ হর্স সোসাইটি এবং রয়্যাল এগ্রিকালচারাল সোসাইটি উভয়ের সভাপতি হিসাবে দায়িত্ব পালন করেন।   তথ্যসূত্র   বিষয়শ্রেণী:মিলিটারি ক্রস প্রাপক বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:তৃতীয় চার্চিল সরকারের মন্ত্রী, ১৯৫১-১৯৫৫ বিষয়শ্রেণী:ম্যাকমিলান এবং ডগলাস-হোম সরকারের মন্ত্রী, ১৯৫৭-১৯৬৪ বিষয়শ্রেণী:ইডেন সরকারের মন্ত্রী, ১৯৫৫-১৯৫৭ বিষয়শ্রেণী:চার্চিল যুদ্ধকালীন সরকারের মন্ত্রী, ১৯৪০-১৯৪৫ বিষয়শ্রেণী:চার্চিল তত্ত্বাবধায়ক সরকারের মন্ত্রী, ১৯৪৫ বিষয়শ্রেণী:চেম্বারলিন যুদ্ধকালীন সরকারের মন্ত্রী, ১৯৩৯-১৯৪০ বিষয়শ্রেণী:চেম্বারলিন শান্তিকালীন সরকারের মন্ত্রী, ১৯৩৭-১৯৩৯ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:রয়্যাল মিলিটারি কলেজ, স্যান্ডহার্স্টের স্নাতক বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:১৯৫৮-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:ফোর্টস্কু পরিবার বিষয়শ্রেণী:সিটি অব ওয়েস্টমিনস্টারের সামরিক ব্যক্তি
গৌরব চোপড়া (জন্ম: ৪ এপ্রিল ১৯৭৯) একজন ভারতীয় টেলিভিশন অভিনেতা। তিনি উত্তরণ এবং সাদ্দা হক-এ যথাক্রমে রঘুবেন্দ্র প্রতাপ রাঠোর এবং অধ্যাপক অভয় সিং রানাওয়াতের চরিত্রে অভিনয়ের জন্য সর্বাধিক পরিচিত। তিনি বিগ বস ১০-এ একজন প্রতিযোগী হিসেবে উপস্থিত হয়েছেন। তিনি আমেরিকান চলচ্চিত্র ব্লাড ডায়মন্ডেও অভিনয় করেছেন এবং আন্তর্জাতিক নৃত্য রিয়েলিটি শো ড্যান্সিং উইথ দ্য স্টার-এর জর্জিয়ান সংস্করণে উপস্থিত হয়েছেন। তাকে শেষ দেখা গিয়েছিল আল্ট বালাজীর ওয়েব সিরিজ ফোরপ্লে এবং ভিউ'র লাভ লাস্ট অ্যান্ড কনফিউশন-এ।   শিক্ষাজীবন  চোপড়া সেন্ট কলম্বাস স্কুলে অধ্যয়ন করেন এবং ২০০০ সালে ন্যাশনাল ইনস্টিটিউট অফ ফ্যাশন টেকনোলজি থেকে স্নাতক হন।   ব্যক্তিগত জীবন  চোপড়া ১৯ ফেব্রুয়ারি ২০১৮-এ একটি ব্যক্তিগত অনুষ্ঠানে হিতিশা চেরান্দাকে বিয়ে করেন। তাদের একজন ছেলে সন্তান রয়েছে।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় মঞ্চ অভিনেতা বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:দিল্লির অভিনেতা বিষয়শ্রেণী:নয়াদিল্লির অভিনেতা বিষয়শ্রেণী:পাঞ্জাবি হিন্দু
আলেক্সান্দ্রা স্তান একজন রোমানীয় সঙ্গীত শিল্পী এবং সঙ্গীত লেখক। তিনি ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই গানের প্রতি আগ্রহ দেখে তিনি গান গাওয়া শুরু করেন। এজন্য একের পর এক বের করেন আনলকড, সাক্সবীটস ইত্যাদি অ্যালবাম। তিনি গায়ক হিসেবে অনেক সাফল্য অর্জন করেছেন।ইনা এবং আলেক্সান্দ্রা স্টান, সাফল্যের চুড়ান্তে রোমানীয় দুজন   তার সাফল্যের ফলসরূপ তিনি জাপান গোল্ড ডিস্ক অ্যাওয়ার্ড, এমটিভি ইউরোপ মিউজিক অ্যাওয়ার্ড, রোমানিয়ান মিউজিক অ্যাওয়ার্ড ইত্যাদি পুরস্কার লাভ করেছেন।   জীবন এবং কর্মজীবন  আলেক্সান্দ্রা স্তান ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই তিনি গানের প্রতি আগ্রহ প্রকাশ করেন ও গান গাওয়া শুরু করেন। তিনি সর্বপ্রথম গান গাওয়ার জন্য নিমন্ত্রণ পান একটি টেলিভিশন চ্যানেলে যখন তিনি ১৫ বছর বয়সের ছিলেন। কেমন দেখতে ছিল আলেক্সান্দ্রা স্তান ১৫ বছর বয়সে? পরবর্তিতে তিনি মামাইয়া মিউজিক ফেস্টিবলের মতো বিভিন্ন সঙ্গীত বিষয়ক বিভিন্ন অনুষ্ঠান এবং প্রতিযোগিতায় অংশগ্রহণ করতে থাকেন। এরই ধারাবাহিকতায় তিনি বেশ কয়েকটি অ্যালবাম তৈরি করেন যার বেশীরভাগই বেশ আলোড়ন সৃষ্টি করে। তার কাজের জন্য তিনি অনেক পুরস্কারও লাভ করেন।   আরও দেখুন   আনলকড (অ্যালবাম)  চেরি পপ (গান)  ১.০০০.০০০ (গান)   তথ্যসূত্র   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:রোমানীয় গায়িকা বিষয়শ্রেণী:ভিক্টর এন্টারটেইনমেন্টের শিল্পী বিষয়শ্রেণী:এমটিভি ইএমএ বিজয়ী বিষয়শ্রেণী:রোমানিয়ার ইংরেজি ভাষার সংঙ্গীতশিল্পী বিষয়শ্রেণী:রোমানীয় পপ গায়িকা